./data/phi0474/phi048/phi0474.phi048.perseus-lat1.xml
M. Tullius Cicero
nunc autem aliud iam argumentandi sequamur genus,ut non solum quia nos diligamus, sed quia cuiusquepartis naturae et in corpore et in animo sua quaequevis sit, idcirco in his rebus summe nostra spontemoveamur  atque ut a corpore ordiar, videsne ut,si quae in membris prava aut debilitata aut inminutasint, occultent homines? ut etiam contendant et elaborent, si efficere possint, ut aut non appareat corporis vitium aut quam minimum appareat? multosque etiam dolores curationis causa perferant, ut, siipse usus membrorum non modo non maior, verumetiam minor futurus sit, eorum tamen species ad naturam revertatur? etenim, cum omnes natura totos seexpetendos putent, nec id ob aliam rem, sed propteripsos, necesse est eius etiam partis propter se expeti,quod universum propter se expetatur